Iуэху цIыкIу щыIэкъым, лIы цIыкIу мыхъумэ
 
 
Къэзанокъуэ Жэбагъы ялъагъуну, акъыл къыпахыну щIыпlэ жыжьэ къикIауэ пщитI къэкIуат. Жэбагъы и унэр къагъуэту езым щыщlэупщlэм:
 
- Фызым и гъусэу бжьынепщIэри хадэм хэсщ,- къыжраIащ.
 
- Уэлэхьэ, зи фызым бжьын дэзыпщIэу хадэм хэсым сэ акъыл къыпысхынщ жысIэу семыпсэлъэн,- жиIэри зы пщым дигъэзыкIыжащ.
 
- Абы нэс сыкъикlауэ, сыту щытми, сымылъагъуу сымыкIуэжын,- жиIэри адрейр еблэгъащ.
 
- ХьэщIэ уи1эщ, Жэбагъы, - щыжраlэм, хадэм къикlыжри Жэбагъы хьэщlэм деж кIуащ. ХьэщIэм и гъусэм зэригъэзэжар Жэбагъым къыжриIащ.
 
- АтIэ псоми п1алъэ иlэщ. Сэри си сабиигъуэм чышым сытесу си ныбжьэгъу цlыкIухэм сахэтащ. Балигъ сыхъури шу шэсым сахэту си Iыхьэ ядэсщIащ. ПхъэIэщэкIыр clыгъыу сыващ, гъубжэ clыгъyy сыхащ, шэмэдж сIыгъыу мэкъу сеуащ. Жьы сыщыхъум, слъэкlыжыр арати, фызым бжьын дызопщIэ.
 
Iуэху цIыкIу щыlэкъым, лlы цIыкlу мыхъумэ,- жиIащ Жэбагъы.